|  |  |
| --- | --- |
| Наручилац | **ОПШТИНСКА УПРАВА ОПШТИНЕ ЖАБАРИ** |
| Адреса | Кнеза Милоша 103 |
| Место | Жабари |
| Број ЈН | **30/2019** |
| Број позива | 404-89/2019-02 |
| Датум | 22.11.2019. год. |

На основу члана 39. и члана 55. став 1. тачка 2. члана 57. и члана 60. став 1. тачка 1. Закона о јавним набавкама (“Службени гласник РС” број 124/12, 14/2015 и 68/15) и Одлуке о покретању поступка јавне набавке број 404-89/2019-02 од 22.11.2019. године, Наручилац Општинска управа општине Жабари, ул. Кнеза Милоша 103, 12374 Жабари

**објављује**

**ПОЗИВ ЗА ПОДНОШЕЊЕ ПОНУДА**

**ЈАВНА НАБАВКА МАЛЕ ВРЕДНОСТИ – ДОБРА**

**„Набавка и монтажа подлоге за спортски терен у Жабарима“**

**ПОНОВЉЕНИ ПОСТУПАК**

**број ЈН 30/2019**

**Назив, адреса и интернет страница наручиоца:** Општинска управа општине Жабари, ул. Кнеза Милоша 103. 12374 Жабари, ПИБ 102672556, матични број 07162456, шифра делатности 8411. **Интернет страница:** www.zabari.org.rs.

**Врста наручиоца:** Градска и општинска управа.

**Врста поступка јавне набавке:** Јавна набавка мале вредности.

**Врста предмета јавне набавке:** добра

Предмет јавне набавке су добра: **„Набавка и монтажа подлоге за спортски терен у Жабарима“ ПОНОВЉЕНИ ПОСТУПАК број ЈН 30/2019**

**Техничке спецификације и количина предмета јавне набавке дефинисане су конкурсном документацијом.**

**Ознака из општег речника набавке:** 37451000 – Опрема за спортове на спортским игралиштима и теренима

Позиција у Плану набавки: 1.1.8.

**Набавка је није обликована по партијама.**

**Право учешћа** у поступку имају сва правна и физичка лица која испуњавају обавезне услове предвиђене чланом 75. Закона о јавним набавкама, као и додатне услове из члана 76. Закона о јавним набавкама.

**Критеријум за доделу уговора је** **најнижа понуђена цена**.

**Конкурсна документације се може преузети** електронским путем на Порталу јавних набавки [www.portal.ujn.gov.rs](http://www.portal.ujn.gov.rs). [www.**zabari**.org.rs](http://www.zabari.org.rs).

Конкурсна документација може се преузети и у пословним просторијама Наручиоца на адреси ул. Кнеза Милоша 103, 12374 Жабари у времену од 07:00 до 15:00 часова

**Понуде се подносе** у затвореној коверти или кутији, на начин да се приликом отварања понуде може констатовати да се први пут отвара са назнаком – **«Понуда за ЈАВНУ НАБАВКУ „Набавка и монтажа подлоге за спортски терен у Жабарима“ ПОНОВЉЕНИ ПОСТУПАК број ЈН 30/2019 -** НЕ ОТВАРАТИ».

На полеђини коверте (пошиљке) обавезно навести назив и адресу понуђача, особу за контакт и број телефона лица за контакт као и то да ли понуђач наступа самостално или понуду подноси група понуђача, када је неопходно назначити ко је овлашћени члан групе - представник групе понуђача.

Понуде се достављају путем поште или лично сваког радног дана од 07:00 – 15:00 часова, на адресу Наручиоца – Општинска управа општине Жабари, ул. Кнеза Милоша 103, 12374 Жабари.

**Крајњи рок за достављање понуда** је **10. дана** од дана објављивања позива за подношење понуда на Порталу јавних набавки и то до **10:00 часова**.

Уколико дан за подношење понуда падне у нерадни дан, крајњи рок за достављање понуда је први наредни радни дан до **10:00 часова**.

Неблаговременом понудом ће се сматрати она понуда коју је Наручилац примио након истека рока за подношење понуда.

Неблаговремене понуде комисија за јавну набавку Наручиоца ће, по окончању поступка отварања понуда, вратити неотворене понуђачу са назнаком да су поднете неблаговремено.

**Јавно отварање понуда** ће се обавити последњег дана рока за подношење понуда, у **10:30** часова у просторијама Општинске управе општине Жабари уз присуство овлашћених представника понуђача.

Уколико дан за јавно отварање падне у нерадни дан, јавно отварање понуда извршиће се првог наредног радног дана у **10:30 часова**.

**Услови под којима представници понуђача могу учествовати у поступку отварања понуда:** Представници понуђача су дужни да, пре почетка отварања понуда, Комисији за Јавну набавку доставе пуномоћја за учешће у поступку отварања понуда.

Отварање понуда је јавно и може присуствовати свако заинтересовано лице.

У поступку отварања понуда активно могу учествовати само овлашћени представници Понуђача.

Представник Понуђача дужан је да достави писано овлашћење са бројем и датумом издавања и печатoм и потписом одоворног лица за учествовање у отварању понуда.

У супротном, представник Понуђача ће се третирати као посматрач.

**Рок за доношење одлуке:** Одлука о додели уговора понуде биће донета у року од **10** дана од дана отварања понуда.

**Лице за контакт**: Весна Николић, [ouzabari.investicije@gmail.com](mailto:ouzabari.investicije@gmail.com), факс: 012/250-232.

Комисија за јавне набавке